Diari Oficial de la Generalitat Valenciana


Sumari del DOGV 3466, del 01-04-1999 (1999/2087)

ORDRE de 22 de febrer de 1999, de la Conselleria de Sanitat, per la qual convoca tres beques per a la realització de pràctiques professionals d'informàtica a la Conselleria de Sanitat.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   3466

Data del DOGV
:   01-04-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/2087


Data del document
:   22-02-1999

Organisme emissor
:   Conselleria de Sanitat

Tipus de document
:   Ordre

Descriptors 

:   * assignació per estudis
    * ajuda pública
    * suport econòmic
    * professió de la informàtica

ORDRE de 22 de febrer de 1999, de la Conselleria de Sanitat, per la qual convoca tres beques per a la realització de pràctiques professionals d'informàtica a la Conselleria de Sanitat. [1999/M2087]
  
La Conselleria de Sanitat, en el marc de la política dirigida a la millora i l'especialització d'estudiants universitaris, convoca la concessió de tres beques per a l'accés a la realització de pràctiques professionals, en les seues diferents especialitats, dins de l'àmbit de la informàtica sanitària.
  
Fent ús de les facultats que em confereixen el Decret 33/1997, de 26 de febrer, del Consell de la Generalitat Valenciana, que aprova el Reglament Orgànic i Funcional de la Conselleria de Sanitat, i l'article 35 de la Llei de la Generalitat Valenciana 5/1983, de 30 de desembre, de Govern Valencià, i segons que estableix el Decret 108/1992, de 6 de juliol, de la Generalitat Valenciana, pel qual regula la concessió de beques.
  
ORDENE
  
Article 1
  
Convocar un concurs públic per a la concessió de tres beques per a la realització de pràctiques professionals d'informàtica en l'Àrea d'Informàtica de la Conselleria de Sanitat.
  
Article 2
  
Aprovar les bases que han de regir la convocatòria, que s'adjunten com a annex I de la present ordre
  
Article 3
  
La dotació econòmica es pagarà amb càrrec a l'aplicació 68.90.368.88, línia 407/000/99 de la Llei de Pressupostos de la Generalitat Valenciana, per un import total màxim d'1.100.000 pesetas per a cada una de les beques convocades.
  
Article 4
  
La present ordre vigirà des del dia de la publicació en el Diari Oficial de la Generalitat Valenciana.
  
Article 5
  
Contra la present ordre, que exhaureix la via administrativa, podrà interposar-se recurs contenciós administratiu, segons el que preveu l'article 58 de la Llei de Règim Jurídic de les Administracions Públiques i del Procediment Administratiu Comú, de 27 de desembre de 1956, dins del termini de dos mesos comptador des del dia de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, comunicant-ho prèviament a la Conselleria de Sanitat, conformement amb el que estableix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 22 de febrer de 1999
  
El conseller de Sanitat,
  
Joaquín Farnós Gauchía
  
ANNEX I
  
Bases de la convocatòria per a la concessió de tres beques per a la realització de pràctiques professionals d'informàtica en l'Àrea d'Informàtica de la Conselleria de Sanitat.
  
Primera. Objecte
  
Les beques tenen com a finalitat la formació complementària a través de la intervenció de les persones becades en determinats projectes informàtics que s'esmenten en l'annex III, que du a terme l'Àrea d'Informàtica de la Conselleria de Sanitat. S'estableix com a finalitat la millora i l'especialització, en l'àmbit de la informàtica sanitària, de llicenciats o enginyers en informàtica o enginyers de telecomunicacions que hagen acabat els estudis en els últims tres anys i d'estudiants dels dos últims cursos d'ambdues titulacions.
  
Segona. Nombre de beques i requisits dels sol·licitants
  
Es convoquen tres beques destinades a llicenciats o enginyers en informàtica o enginyers de telecomunicacions que hagen acabat els estudis en els últims tres anys, i a estudiants dels dos últims cursos d'ambdues titulacions. Es valoraran les sol·licituds dels aspirants que en el transcurs dels seus estudis hagen impartit alguna assignatura relacionada amb la informàtica mèdica.
  
Tercera. Dotació, durada i pagament de les beques
  
La dotació de la beca és de 110.000 pessetes brutes mensuals. L'import total de cada una de les beques convocades és d'1.100.000 pessetes per a l'exercici econòmic de 1999.
  
El període de gaudi de la beca s'iniciarà l'1 de març de 1999 i acabarà el 31 de desembre de 1999. No obstant això, el període esmentat podrà prorrogar-se a l'exercici del 2000 i fins al màxim de 12 mesos, inclòs el període de pròrroga, sempre que hi haja consignació pressupostària en l'exercici del 2000.
  
L'import de la beca es pagarà mensualment, amb la certificació del secretari general de la Conselleria de Sanitat com a resultat de l'informe del cap de l'Àrea d'Informàtica referit a la bona marxa de l'activitat que és objecte de la beca. Per a això es constituirà una comissió tècnica de seguiment del projecte que avaluarà el desenvolupament del treball fet.
  
Quarta. Titulació exigida
  
Els aspirants hauran d'estar fent algun dels dos últims cursos de la llicenciatura en informàtica o haver acabat aquests estudis en els últims tres anys, en el moment de l'acabament del termini de presentació de les sol·licituds.
  
Cinquena. Formalització de les sol·licituds
  
Els impresos de sol·licitud (annex II) estaran a disposició de les persones interessades en el Registre General de la Conselleria de Sanitat (c/ Roger de Llúria, núm. 19 de València). Els candidats hauran de presentar-lo en el Registre General mateix o de tramitar-lo per qualsevol dels mitjans que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú complimentant junt amb la fotocòpia compulsada del document nacional d'identitat (DNI), la documentació següent:
  
a. Currículum, en què es faran constar les dades personals, la data i el lloc de naixement, l'adreça actual, el telèfon i una foto de carnet del sol·licitant.
  
b. Documentació acreditativa d'estar fent algun dels dos últims cursos de la llicenciatura, o el títol de llicenciat exigit en la convocatòria.
  
c. Certificat de l'expedient acadèmic.
  
d. Declaració jurada de no tenir concedida cap altra beca o ajuda per a la mateixa o similar activitat i estar al corrent de les obligacions fiscals.
  
e. Qualssevol altres documents que acrediten la possessió de títols, cursos, conferències, mèrits docents, d'investigació o professionals que s'al·leguen.
  
Sisena. Termini de presentació de les sol·licituds
  
El termini de presentació de les sol·licituds serà de 15 dies hàbils comptadors des de l'endemà de la publicació d'aquesta convocatòria en el Diari Oficial de la Generalitat Valenciana.
  
Setena. Selecció
  
Per a l'examen de les sol·licituds de beca es constituirà una comissió avaluadora, que elaborarà les propostes d'adjudicació en un termini d'un mes des de l'acabament del termini de la presentació de les sol·licituds. La comissió esmentada estarà composta pels membres següents:
  
- El secretari general administratiu de la Conselleria de Sanitat.
  
- El cap de l'Àrea d'Informàtica.
  
- El cap del Servei d'Informàtica.
  
La Conselleria de Sanitat es reserva la facultat de deixar deserta totalment o parcial l'adjudicació de les beques convocades, i també la d'interpretar el contingut d'aquestes base.
  
La selecció dels becaris la donarà la puntuació obtinguda per l'aplicació del barem següent:
  
A) Coneixements del valencià: fins al màxim d'1 punt, segons els nivells establits per la Junta Qualificadora de Coneixements de Valencià a partir d'aquesta escala:
  
- Nivell oral: 0,25 punts
  
- Nivell elemental: 0,5 punts
  
- Nivell mitjà: 0,75 punts
  
- Nivell superior: 1 punt
  
B) Coneixement d'altres idiomes comunitaris: fins a 1 punt.
  
C) Expedient acadèmic: es valorarà en relació a la qualificació mitjana, de 0 a 3 punts.
  
D) Realització de cursos de postgrau, màsters, seminaris i altres cursos relacionats amb l'objecte de la beca que s'adjunten: fins a 1 punt.
  
E) Experiència laboral en temes relacionats amb l'objecte de la convocatòria: altres beques i treballs d'investigació, experiència en treballs informàtics, publicacions.Fins a 1 punt.
  
F) Entrevista: fins al màxim de 3 punts. En l'entrevista es valorarà l'experiència professional i els coneixements de l'administració autonòmica i sanitària.
  
La comissió avaluadora es reserva el dret de convocar a l'entrevista un grup seleccionat de sol·licitants d'acord amb una puntuació mínima establida per la comissió i obtinguda com a mitjana de l'efectuada després de l'aplicació de la baremació dels punts A, B, C, D i E anteriors.
  
Acabat el procés selectiu, la comissió elaborarà una proposta de concessió de beca que contindrà la relació de beneficiaris i una borsa de reserva per ordre de prioritat, segons la puntuació obtinguda, per cobrir les vacants que puguen produir-se per renúncia o abandonament.
  
Vuitena. Concessió
  
Les beques s'adjudicaran mitjançant una resolució del conseller de Sanitat feta a la vista de la proposta de la comissió avaluadora, en el termini màxim d'un mes a partir de l'endemà de l'acabament del termini de la presentació de les sol·licituds. Si no es resol l'adjudicació dins del termini establit, es produirà l'efecte de la desestimació presumpta de les sol·licituds presentades.
  
La resolució de concessió es notificarà a les persones interessades i serà publicada en el Diari Oficial de la Generalitat Valenciana.
  
Novena. Obligacions, incidències i tutoria els becaris
  
La beca és incompatible amb qualsevol altra o amb qualsevol ajuda que puga concedir-se per la mateixa activitat o una de similar. La infracció d'aquesta regla deixarà sense efecte la beca.
  
La condició de becari no genera cap relació administrativa ni laboral amb la Generalitat Valenciana.
  
Els becaris, en el cas d'ells, hauran de presentar la documentació acreditativa del compliment de les seues obligacions fiscals i amb la Seguretat Social, i a més la documentació acreditativa de tenir cobertura sanitària.
  
El conseller de Sanitat resoldrà les incidències que es produïsquen durant el període de gaudi de les beques i podrà deixar-les sense efecte, prèvia audiència de la persona interessada, en el cas d'incompliment de les obligacions per part del becari o quan no fera l'activitat que haguera motivat la concessió o deixara de tenir els requisits exigits.
  
El cap de l'Àrea d'Informàtica ordenarà les activitats i establirà la dedicació dels becaris segons els criteris dels seus propis serveis i mitjans.
  
Davant les incidències, renúncies, abandonaments o incompliments que deixen vacant alguna de les tres beques, es cobriran segons l'ordre establit en la borsa de reserva que resulte del procés de selecció.
  
ANNEX II
  
(Nom i cognoms) ... amb domicili a ..., carrer ..., número ..., amb document nacional d'identitat ..., expedit a ..., amb data ..., telèfon número ..., en el meu nom, coneixent l'ordre publicada en el Diari Oficial de la Generalitat Valenciana número ..., de data ..., per la qual la Conselleria de Sanitat convoca tres beques per a la realització de pràctiques professionals en la Conselleria de Sanitat, i també les condicions establides en les bases, em compromet a acceptar- les, a assistir i participar plenament en els programes de treball que siguen establits, en cas de ser adjudicatari, declare que totes les dades personals, acadèmiques i professionals que se citen ací són certes i adjunte la documentació següent:
  
- Fotocòpia compulsada del document nacional d'identitat.
  
- Currículum.
  
- Certificat d'estar fent un dels tres últims cursos de la carrera o titulació compulsada de la llicenciatura.
  
- Declaració jurada de no tenir cap altra beca o ajuda que puga concedir-se per la mateixa activitat o per una de similar.
  
- Altres documents que acrediten la possessió de títols, cursos, seminaris, conferències, mèrits docents, d'investigació, etc., o professionals que s'adjunten.
  
SOL·LICITE
  
Tinga per admesa aquesta instància amb la documentació, als efectes del que estableix la convocatòria de beques.
  
(Lloc i data) ...
  
(Signatura)
  
Gabinet de la Conselleria de Sanitat
  
ANNEX III
  
Projecte 1
  
Descripció: muntatge d'un servidor web i d'un servidor de base de dades utilitzant programari de domini públic.
  
Justificació: explorar les prestacions d'un sistema d'accés a les bases de dades a través d'Internet/intranet. En l'àmbit de la Conselleria de Sanitat, una solució d'aquest tipus podria aplicar-se per a la publicació d'informació (borsa de treball) a través d'Internet.
  
Plataforma: sistema operatiu Linux, Apache com a servidor web i gestor de bases de dades Postgres o Informix-SE.
  
Tasques:
  
- Instal·lació, configuració i administració d'un sistema Unix amb serveis de bases de dades i accessos tant des d'Internet com des de la intranet corporativa.
  
- Comparació entre alternatives d'accés a les bases de dades des d'un navegador, utilitzant eines actuals.
  
Projecte 2
  
Descripció: anàlisi, disseny i implantació d'una aplicació per emplenar formularis utilitzant llenguatges de programació web.
  
Justificació: desenvolupar una aplicació de treball, sobre una de les aplicacions web-dem de la conselleria, que permeta la comunicació i el tractament d'incidències dels usuaris a l'equip de desenvolupament mitjançant la utilització de navegadors (MS Explorer, Navigator).
  
Plataforma: entorn de producció industrial de programari.
  
Tasques:
  
- Exploració de les eines que cal utilitzar: llenguatges de programació web, eines case de documentació (Power Deisgner), metodologia i eines pròpies per al suport, desenvolupament, manteniment, explotació i distribució del programari.
  
- Normalització del procés de desenvolupament i manteniment del projecte: metodologia, desenvolupament del treball en equip, integració amb les bases de dades de la conselleria, normativa de documentació, etc.
  
Projecte 3
  
Descripció: planificació i execució de la migració del sistema d'informació IRIS des d'un entorn de base de dades Multibase a Informx 7.
  
Justificació: desenvolupar una aplicació real de l'Àrea d'Informàtica. Facilitar el suport necessari als hospitals que duran a terme la migració.
  
Tasques:
  
- Exploració de les eines que cal utilitzar: base de dades Informix, eines case de documentació (Power Designer), metodologia i eines pròpies per al suport, desenvolupament, manteniment, explotació i distribució del programari.